Príloha k uzneseniu vlády SR č.2

Návrh na použitie  prostriedkov štátneho rozpočtu, uvedených v zákone NR SR o štátnom rozpočte na rok 2001 v kapitole  Všeobecná pokladničná správa - Sociálne a kultúrne potreby  rómskej komunity
_____________________________________________________________________

- Ministerstvo školstva SR   na bežné výdavky  v sume 50 000 Sk pre Pedagogickú fakultu Univerzity Konštantína Filozofa v Nitre - Katedru rómskej kultúry na podporu organizovania  medzinárodnej konferencie „Vzdelávanie Rómov dnes a zajtra“.

- Ministerstvo kultúry SR  na bežné výdavky v sume 80 000 Sk pre Romani kultúra, Ambroseho 1, Bratislava na vydanie jedného čísla  detského časopisu  Ľuľudi pre rómske deti v predškolskom a školskom veku.

- Slovenská televízia  Bratislava na bežné výdavky v sume  150 000 Sk  na  podporu vianočných relácií  pre redakciu STV  pre národnostné menšiny a etnické skupiny. 

- Krajský úrad Bratislava na bežné výdavky v sume 1 450 000 Sk pre Občianske združenie Hlava 98, Bratislava na  spracovanie 10-13 televíznych spotov  a spracovanie grafických a televíznych vizuálov  o problémoch  a potrebách rómskej komunity, jej spolunažívaní s majoritou a uvedení pozitívnych príkladov  Rómov, ktorí sa svojou prácou  zaslúžili  o rozvoj spoločnosti.

- Krajský úrad Bratislava na bežné výdavky v sume 580 000 Sk pre ALFA Slovakia,s.r.o. Panenská 35, Bratislava na  výrobu  série dokumentov „Vajda putuje“, ktoré budú odvysielané  prostredníctvom STV.

- Krajský úrad Bratislava na bežné výdavky v sume 674 000 Sk pre Timur&Partners, s.r.o, Bratislava  na vytvorenie 3 televíznych spotov, ktorých cieľom je získanie pozitívneho postoja  obyvateľstva SR k rómskej problematike a k politike vlády SR zameranej   na túto oblasť.

- Krajský úrad Trnava  na bežné výdavky v sume 77 340 Sk pre Slovenský červený kríž, územný spolok v Senici na rekvalifikačný kurz  pre 10 rómskych žien  v odbore opatrovateľka -ošetrovateľka  z obce Štefanov. 

- Krajský úrad Nitra na kapitálové výdavky v sume 300 000 Sk pre Obecný úrad Šárovce okr. Levice na zriadenie a úpravu učební, dielní a šatní. Tým sa vytvoria podmienky pre vzdelávanie rómskej mládeže  a rekvalifikáciu dospelých Rómov a tým ich lepšie uplatnenie na trhu práce. 

- Krajský úrad Nitra na bežné výdavky v sume 362 000 Sk pre Enviroment, a.s., Centrum bioštatiky a enviromentalistiky, Nitra na  vyšetrenie  obyvateľov všetkých rómskych osád na tuberkulózu a vytvorenie systému na pravidelné vyhľadávanie chorých na tuberkulózu v sociálne slabých  skupinách obyvateľstva. Projekt je v spolupráci s MZ SR a Národným ústavom tuberkulózy a respiračných chorôb. 

- Krajský úrad Banská Bystrica na  kapitálové  výdavky  100 000 v sume  Sk pre Združenie  „Cez deti k rodine“ v Kremnici, okr. Žiar nad Hronom na zariadenie Modelového centra dennej starostlivosti v Kremnici pre deti a mládež a 40 000 Sk na bežné výdavky  určené na zakúpenie literatúry,  učebných pomôcok  a hier pre rómske deti  a mládež.

- Krajský úrad Žilina  na kapitálové výdavky v sume 250 000 Sk  pre Mestský úrad Liptovský Mikuláš na vyhotovenie projektovej dokumentácie na rekonštrukciu Socializačného centra  Nový svet-Hlboké, ktoré bude využívať 320 Rómov.

- Krajský úrad Prešov na  kapitálové  výdavky v sume 200 000 Sk pre Okresný úrad Vranov nad Topľou  na rekonštrukciu priestorov  kuchyne a kúpelne   Zariadenia sociálnych služieb „ Nádej“  vo Vranove nad Topľou -Čemerné. Kapacita zariadenia je 10 miest, z ktorých až 72% využívajú rómske deti, ktorých výchova v rodine je vážne ohrozená. 

- Krajský úrad Prešov na  kapitálové  výdavky v sume 500 000 Sk pre Občianske združenie Romintegra  7777 v Toporci, okr. Kežmarok ako príspevok na vybudovanie komunitného centra  pre obyvateľov obce Podhorany a Toporec  na realizáciu voľnočasových aktivít rómskych detí a mládeže.

- Krajský úrad Prešov na  kapitálové  výdavky v sume 562 000 Sk pre Okresný úrad Bardejov na plynofikáciu  MŠ na sídlisku Poštárka v Bardejove, ktorú navštevuje 168 rómskych detí. 

- Krajský úrad Prešov na  kapitálové  výdavky v sume 441 000 Sk pre Obecný úrad Palota, okr. Medzilaborce na  vybudovanie novej lávky do rómskej osady. Predošlá bola zničená pri povodniach. Prístup do osady, kde žije 68 Rómov je t.č. zabezpečovaný núdzovo vyhotovenou lávkou zo stromov. 

- Krajský úrad Prešov na bežné výdavky v sume 15 000 Sk pre  Mestský úrad v Poprade na zdravotnú výchovu rómskych občanov formou prednášok na témy alkoholizmus, plánované rodičovstvo, manželstvá medzi príbuznými.

- Krajský úrad Prešov na kapitálové výdavky v sume 703 460 Sk pre Wyfalu-Nová dedina,n.o., Kvetná 22,Pečovská Nová Ves, okr. Sabinov ako príspevok  na výstavbu rómskeho charitatívno-spoločenského  centra  v rómskej osade. Do výstavby budú aktívne zapojení aj Rómovia. 

- Krajský úrad Košice na bežné výdavky v sume 137 000 Sk pre  NsP, Banícka Krompachy, okr. Spišská Nová Ves na vyškolenie  10 rómskych asistentov, ktorí by pôsobili v rómskej osade Bystrany  a kapitálové výdavky v sume 100 000 Sk na vybavenie miestnosti prvej pomoci a audiovizuálnu techniku. Asistenti by vedeli poskytnúť prvú pomoc, zabrániť šíreniu epidémií, byť nápomocní lekárovi prvého kontaktu.

- Krajský úrad Košice  na kapitálové výdavky v sume 300 000 Sk pre Mestský úrad Trebišov na  vypracovanie prípravnej projektovej dokumentácie dostavby 8 triedneho učebného pavilónu Základnej školy I. Krasku v Trebišove, ktorú v súčasnej dobe navštevuje 611 detí. 

- Krajský úrad Košice  na bežné výdavky  v sume 600 000 Sk pre Divadlo Romathan, Košice  na  nacvičovanie  rozprávok a hier , ich realizáciu , sprevádzkovanie orchestrišťa a kapitálové výdavky v sume 400 000 Sk na zvukovo- technické vybavenie.

- Krajský úrad Košice  na bežné výdavky  v sume 18 500 Sk  pre Rómsku asociáciu  telesnej kultúry  v Zatíne, okr. Trebišov  na podporu činnosti Komunikačného centra  rómskej menšiny v Medzibodroží.

- Krajský úrad Košice  na bežné výdavky  v sume 140 000 Sk  na podporu vyrobenia prototypov mnohonásobne použiteľných technologických zariadení pre Občianske združenie za hospodársky rozvoj Gemera v Rožňave, ako súčasť projektu výroby technických zariadení na uplatnenie výstavby sociálnych domov zo stabilizovanej hliny

- Krajský úrad Košice  na kapitálové výdavky  v sume 200 000 Sk na podporu rekonštrukcie národnostného múzea - spoločenského domu v Kráľovskom Chlmci v zmysle projektu Mestského úradu Kráľovský Chlmec

- Krajský úrad Banská Bystrica  na bežné výdavky  v sume 70 000 Sk na podporu projektu Krajskej asociácie rómskyxňch iniciatív na 2 mesačné obdobie

- Krajský úrad Banská Bystrica  na bežné výdavky  v sume 60 000 Sk na podporu ďalšej 3 mesačnej činnosti Rómskej informačnej agentúry v Lučenci